Andres Udal

Andres Udal (sündinud 8. juulil 1955 Tallinnas)http://vvk.ee/varasemad/k99/kandidaadid/1408.html on eesti tehnikateadlane.

Ta on lõpetanud 1973. aastal Tallinna 1. Keskkooli ja 1978. aastal Tallinna Polütehnilise Instituudi tööstuselektroonika erialal, spetsialiseerudes selle juures meditsiinielektroonikale.

1992. aastal kaitses ta Tallinna Tehnikaülikoolis magistritöö "Jõupooljuhtseadiste numbriliste mudelite väljatöötamine ja rakendamine" (juhendaja Enn Velmre) ning sai magistrikraadi.

1999. aastal kaitses ta TTÜ-s väitekirja "Pooljuhtseadiste numbriliste mudelite väljatöötamine ja rakendamine seadiste teoorias ja disainis" (juhendaja Enn Velmre) ning sai doktorikraadi.

Elektroonikateadlasena on tema töö olnud seotud pooljuhtseadiste numbrilise modelleerimisega, sel alal on ta pikka aega olnud elektroonikateadlase Enn Velmre peamine kaastöötaja.

Alates 2005.aastast on ta publitseerinud palju töid pooljuht-kvantstruktuuride alal. Lisaks sellele on ta tegelenud mobiilsete laboritega täiendatud e-õppe süsteemidega, isesõitvate autode ja laevade uuringutega ning viimastel aastatel biotehnoloogia mõõtesüsteemide arendamisega.     

Ta on mitme magistriõppe ja doktoriõppe kursuse õppejõud, rohkem kui 120 teaduspublikatsiooni autor või kaasautor.

Viited

Kategooria:Eesti tehnikateadlased
Kategooria:Eesti elektroonikateadlased
Kategooria:Gustav Adolfi Gümnaasiumi vilistlased
Kategooria:Tallinna Tehnikaülikooli vilistlased
Kategooria:Tallinna Tehnikaülikooli õppejõud
Kategooria:Sündinud 1955